Държавен вестник, бр. 90, 2015 г., стр. 47

БРОЙ  90	
Д Ъ Р Ж А В Е Н  В Е С Т Н И К 	
СТР.  47  
(3) Специализирана административна 
дирекция „Човешки ресурси“ представя ре-
зултатите от психологичното изследване на 
конкурсната комисия.
Чл. 29. Участието на кандидатите, получили 
като резултат от психологичното изследва-
не оценка „психологически непригоден“ за 
държавна служба в ДАНС, се прекратява с 
решение на конкурсната комисия.
Раздел VIII
Полифизиографски тест
Чл. 30. (1) На етапа „Полифизиографски 
тест“ кандидатите се явяват за оценка на 
тяхната надеждност и интегритет. 
(2) За участие на етапа по ал. 1 кандидатите 
дават писмено съгласие.
Чл. 31. Полифизиографските тестове в 
агенцията се организират и провеждат от 
САДЧР по специализирана методика, утвър-
дена със заповед на председателя на ДАНС, 
като резултатите се оформят в индивидуален 
протокол.
Чл. 32. Индивидуалният протокол с резул-
татите се предоставя от САДЧР на конкурс-
ната комисия.
Раздел IX
Заключително интервю
Чл. 33. На етапа „Заключително интервю“ 
кандидатът се явява пред конкурсната комисия 
за оценка на мотивацията, професионално 
значимите личностни качества, познания, 
способности, надеждност и интегритет.
Чл. 34. (1) Заключителното интервю се про-
вежда от конкурсната комисия, която оценява 
кандидатите след запознаване с резултатите 
от етапите в конкурсната процедура.
(2) Оценката от заключителното интервю 
за всеки кандидат се формира по ред, опре-
делен в специализирана методика, утвърдена 
със заповед на председателя на ДАНС, и се 
отразява в протокол.
Г л а в а  п е т а
КРАЙНО КЛАСИРАНЕ И ОБЖАЛВАНЕ
Чл. 35. (1) Конкурсната комисия приема 
решение за крайното класиране на кандидатите 
на база резултатите, постигнати в етапите на 
конкурса по чл. 19, ал. 1, т. 4 – 6 и ал. 2, и 
изготвя протокол.
(2) Решението по ал. 1 съдържа и списък 
на класираните кандидати, който се обявява 
на интернет страницата на ДАНС.
Чл. 36. (1) Крайното класиране може да бъде 
обжалвано пред председателя на агенцията в 
тридневен срок от датата на обявяването му 
по реда на чл. 35, ал. 2.
(2) Комисията изготвя становище по жал-
бата до председателя на ДАНС.
(3) Решението по жалбата е окончателно 
и не подлежи на съдебен контрол.
(4) Решението по ал. 3 се изпраща на кон-
курсната комисия, като в случай че жалбата 
е основателна, в решението се дават указания 
за предприемане на съответните действия от 
комисията.
(5) Конкурсната комисия преразглежда 
класирането съобразно указанията по ал. 4, 
за което изготвя протокол и обявява окон-
чателното класиране по реда на чл. 35, ал. 2.
Г л а в а  ш е с т а
РАЗПРЕДЕЛЯНЕ НА КАНДИДАТИТЕ
Чл. 37. (1) По реда на крайното класиране 
конкурсната комисия разпределя кандидатите 
за вакантните длъжности, обявени в заповедта 
по чл. 4, ал. 1.
(2) За извършеното разпределение се съставя 
протокол, който се подписва от комисията.
(3) Процедурата по разпределяне на канди-
датите по структурни звена приключва след 
изчерпването на всички длъжности, обявени 
за съответния конкурс, или разпределянето 
на всички класирани кандидати.
Г л а в а  с е д м а
ПОСТЪПВАНЕ НА ДЪРЖАВНА СЛУЖБА 
В ДЪРЖАВНА АГЕНЦИЯ „НАЦИОНАЛНА 
СИГУРНОСТ“
Чл. 38. (1) За спечелилите конкурса канди-
дати, разпределени по реда на чл. 37, ал. 1, се 
изготвя предложение от САДЧР за назначаване 
на държавна служба в ДАНС.
(2) Кандидатите по ал. 1 се назначават на 
длъжностите, за които са разпределени, и 
им се присъждат съответният ранг и степен.
(3) На длъжности, за които се изисква 
разрешение за достъп до класифицирана 
информация, могат да се назначават само 
спечелилите конкурса кандидати, получили 
съответното разрешение.
(4) При незаемане на длъжността от кан-
дидата, както и при неполучаване на съответ-
ното разрешение за достъп до класифицирана 
информация, САДЧР изготвя предложение по 
ал. 1 за следващия в класирането.
(5) Назначените на длъжности, за които 
се изисква задължителна първоначална про-
фесионална подготовка, се изпращат на курс 
за първоначална професионална подготовка 
по ред и условия, определени със заповед на 
председателя на ДАНС. 
Чл. 39. При първоначално постъпване на 
държавна служба в агенцията органът по 
назначаването може да присъжда степен, 
по-висока от минималната, в рамките на 
ранга, изискващ се за длъжността, когато 
това е възможно, съгласно Класификатора 
на длъжностите.